Държавен вестник, бр. 75, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  75
МИНИСТЕРСКИ СЪВЕТ
ПОСТАНОВЛЕНИЕ № 202
ОТ 10 СЕПТЕМВРИ 2010 Г.
за приемане на нормативни актове по прила­
гане на Закона за развитието на академичния 
състав в Република България
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Правилник за прилагане на 
Закона за развитието на академичния състав 
в Република България.
Чл. 2. Приема Правилник за дейността на 
Арбитражния съвет към Националната агенция 
за оценяване и акредитация.
Преходни и заключителни разпоредби
§ 1. Отменя се Правилникът за прилагане 
на Закона за научните степени и научните 
звания, утвърден с Разпореждане № 303 на 
Бюрото на Министерския съвет от 1972 г. 
(обн., ДВ, бр. 63 от 1972 г.; изм. и доп., бр. 13 
от 1984 г., бр. 85 от 1985 г., бр. 13 от 1992 г. и 
бр. 83 от 2002 г.).
§ 2. Отменя се Наредбата за държавните 
изисквания за приемане и обучение на док­
торантите, приета с Постановление № 222 
на Министерския съвет от 2000 г. (обн., ДВ, 
бр. 90 от 2000 г.; изм. и доп., бр. 78 от 2004 г. 
и бр. 79 от 2009 г.).
§ 3. Класификацията на специалностите 
на научните работници в Република Бъл­
гария, утвърдена със Заповед № 114-111 на 
министъра на науката и висшето образо­
вание и председателя на Висшата атеста­
ционна комисия от 1990 г. (oбн., ДВ, бр. 34 
от 1990 г.; изм. и доп., бр. 37 от 1994 г. и 
бр. 81 от 1995 г.), не се прилага след изтичането 
на срока по § 8, ал. 1 от преходните и заклю­
чителните разпоредби oт Закона за развитието 
на академичния състав в Република България.
Министър-председател:
Бойко Борисов
Главен секретар на Министерския съвет:
Росен Желязков
ПРАВИЛНИК
за прилагане на Закона за развитието на 
академичния състав в Република България
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат проце­
дурите по прием и обучение на докторанти, 
по придобиване на научните степени и по 
заемане на академичните длъжности във вис­
шите училища и научните организации и се 
утвърждават единните държавни изисквания 
по смисъла на чл. 1, ал. 3 от Закона за раз­
витието на академичния състав в Република 
България (ЗРАСРБ).
Чл. 2. (1) Оценяването на дисертационните 
трудове за придобиване на научни степени и 
на кандидатите за заемане на академичните 
длъжности „главен асистент“, „доцент“ и 
„професор“ се извършва от научни журита, 
членовете на които се избират от Национал­
ната листа на журита по научни области, а 
при възможност – и по направление и спе­
циалности.
(2) Националната листа на журита се състои 
от всички хабилитирани лица – български 
граждани, а също така и от чуждестранни 
учени, предложени от висшите училища, 
научните организации, Министерството на 
образованието, младежта и науката (МОМН) 
и Националната агенция за оценяване и акре­
дитация (НАОА), без провеждане на конкурс 
или избор.
(3) Националната листа на журита включва 
български граждани – хабилитирани лица от 
Регистъра по чл. 10, ал. 2, т. 3, буква „б“ от 
Закона за висшето образование, хабилитирани 
лица от научните организации в Република 
България, чуждестранни учени, както и таки­
ва, които не заемат академични длъжности, 
но са запазили личните си права съгласно 
чл. 15, ал. 5 ЗРАСРБ.
(4) Националната листа на журита се под­
държа от НАОА и се актуализира ежемесечно. 
Вписването в Националната листа на журита 
се извършва служебно и има уведомителен 
характер. 
(5) Включването в научно жури на хабили­
тирано лице, което не е вписано в Национал­
ната листа на журита, автоматично го прави 
и член на Националната листа на журита. 
Вписването се извършва от ръководителя на 
първичното звено.
Чл. 3. (1) Националният център за инфор­
мация и документация към министъра на 
образованието, младежта и науката (НЦИД) 
поддържа електронна база данни за защи­
тените дисертационни трудове и списък на 
хабилитираните лица в Република България.
(2) Висшите училища и научните органи­
зации изпращат в Националния център за 
информация и документация по един екзем­
пляр от защитените дисертационни трудове 
и авторефератите към тях на хартиен и елек­
тронен носител, информация за издадените 
дипломи за придобита научна степен „доктор“ 
и „доктор на науките“, както и за избраните 
на академични длъжности лица в срок до 14 
дни след датата на издаването на дипломата, 
съответно датата на избора.